Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: Melléklet az 1005/2010. (I. 21.) Korm. határozathoz
Paragraph Index: 653

Melléklet az 1005/2010. (I. 21.) Korm. határozathoz A 2009–2010. évekre vonatkozó Nemzeti Éghajlatváltozási Program Bevezetés Az Országgyûlés ötpárti egyetértéssel egyhangúlag elfogadta a Nemzeti Éghajlatváltozási Stratégiáról szóló 29/2008. (III. 20.) OGY határozatot. A Nemzeti Éghajlatváltozási Stratégia az ENSZ Éghajlatváltozási Keretegyezménye és annak Kiotói Jegyzõkönyve végrehajtási keretrendszerérõl szóló 2007. évi LX. törvénnyel összhangban elsõ alkalommal a 2008–2025 idõszakra került kidolgozásra. A stratégiában meghatározásra kerültek az éghajlatváltozással kapcsolatos célok, eszközök, prioritások. Így az éghajlatváltozással, azt kiváltó folyamatokkal és a hatásokkal kapcsolatos hazai kutatásokkal, az üvegházhatású gázok hazai kibocsátásainak csökkentésével és az éghajlatváltozás hazai hatásaihoz való alkalmazkodással, valamint a hazai hatásokra való felkészüléssel kapcsolatos feladatok, valamint ezen célok végrehajtásához szükséges eszközök. A NÉS végrehajtására – tekintettel a nemzetközi kötelezettségvállalásokra és az éghajlatváltozás hatásaihoz való alkalmazkodás igényeire – és a kibocsátások csökkentésére, illetve korlátozására tett kötelezettségek meghatározása és teljesítése, tényleges és várható eredményeinek ellenõrzése érdekében készült a jelen Nemzeti Éghajlatváltozási Program (továb biak ban: NÉP). A NÉP a tör vénynek meg fele lõen tartalmazza – a Keretegyezményben, illetve a Jegyzõkönyvben az emberi eredetû üvegházhatású gázkibocsátás csökkentésére, illetve korlátozására, e gázok nyelõinek erõsítésére irányuló, a Magyar Köztársaság által vállalt kötelezettségek teljesítésének fõ intézkedéseit, ezek menetrendjét és fõ finanszírozási forrásait; – az éghajlatváltozás hazai hatásaihoz való alkalmazkodás szükséges lépéseit, az ahhoz szükséges fõbb intézkedéseket és azok finanszírozási forrásait; – a hazai kibocsátások költséghatékony csökkentéséhez és az éghajlatváltozás hazai hatásaihoz kapcsolódó kutatási prioritásokat és a szükséges kutatások finanszírozási forrásait. A NÉP 2009–2010-es kétéves idõszakokra került meghatározásra, figye lembe véve a vonatkozó EU programokat, szakpolitikákat és elõ írásokat. A Kormány a NÉP végrehajtásáról és a végrehajtás során szerzett tapasztalatokról beszámol az Országgyûlés elõtt. I. Kibocsátás-csökkentés Az 1997-ben elfogadott Kiotói Jegyzõkönyvben 38 fejlett és átalakuló gazdaságú ország vállalta, hogy 2012-ig kibocsátásaikat átlagosan 5,2 százalékkal csökkentik az 1990-es bázisévhez képest. A Kiotói Jegyzõkönyv 2005. február 16-án lépett érvénybe, amelyben az EU–15-ök már átlagos 8 százalékos csökkentés mellett kötelezték el magukat, míg Magyarország 6 százalékos csökkentést vállalt. Magyarország a Kiotói Jegyzõkönyv aláírásakor nem az 1990-es általános bázisévet tekintette kibocsátás-csökkentési vállalásainak alapjául, hanem 1985–1987-es évek átlagát. Ebben az idõszakban az üvegházhatású gázok kibocsátásának mértéke 113 millió tonna volt, amely 2005-re 76 millió tonnára csökkent. Az EU kötelezettség vállalásának függvényében a magyarországi üvegházhatású gázkibocsátások szabályozási, illetve csökkentési céljai a jelenlegi elõ ze tes becslések alapján a következõképpen alakulhatnak: – az EU 20 százalékos egyoldalú kibocsátás-csökkentési vállalása esetén: 16–25 százalékos csökkentés az 1990-es kibocsátási szinthez képest. – 30 százalékos feltételes EU csökkentési cél esetén: 27–34 százalékos csökkentés az 1990-es kibocsátási szinthez képest. Az éghajlatváltozás kockázatának korlátozását alapvetõen az üvegházhatású gázok kibocsátásának mérséklésével lehet elérni. Ennek érdekében 2009–2010-es idõszakban a kibocsátások hathatós és tényleges mérséklését kell meg valósítani leginkább az energetika, a közlekedés, a mezõgazdaság, valamint a hulladékgazdálkodás és szennyvízkezelés terén. Az energetika területén a lakossági és kommunális szektor igen jelentõs kibocsátás-csökkentési potenciállal rendelkezik, tekintettel arra, hogy az eddigi és jelenlegi kibocsátás-csökkentést célzó intézkedések a lakossági szektort alig érintették, továbbá azért, mert a teljes kibocsátás közel harmadáért ez a szektor a felelõs. A stratégia végrehajtása során figye lembe vettük a kibocsátás-csökkentésnek a NÉS-ben meghatározott leglényegesebb prioritásait: – az energiahatékonyság elõsegítése a lakossági és közületi szektorban, – hatásfoknövelés, kapcsolt energiatermelés növelése, – a megújuló energiaforrások felhasználásának elõsegítése, – ipari termelés közvetlen tüzelõanyag-igénye és máshol megtermelt hõ fogyasztása, – ipari szektor elsõsorban gyártástechnológiai célú villamos energia fogyasztása, – közlekedés energiaigényének csökkentése, – a szénmegkötés elõsegítése erdõtelepítéssel és az erdõk természetességének fokozásával. A program a kibocsátások mérséklésére irányuló tevékenységeket alapvetõen költség-hatékonyságuk sorrendjének figye lembe véte lével hajtja végre, amely elvnek az alkalmazása biztosítja, hogy adott költségen a legnagyobb mértékû kibocsátás-csökkentést érhesse el. A következõkben az üvegházhatást okozó gázkibocsátások csökkentésének 2009–2010 közötti intézkedéseit vesszük számba az energetika, a közlekedés, a mezõgazdaság, valamint a hulladék- és szennyvízkezelés terén. I/1. Energetika Az éghajlatváltozás elleni küzdelemben, az éghajlatváltozás kockázatának csökkentésében az energiaszektor döntõ szerepet játszik, hiszen az üvegházhatású gázok kibocsátásának mintegy 45–50%-a ezen ágazathoz köthetõ. Csökkenteni kell tehát a fosszilis energiahordozók felhasználását, az ellátásbiztonság szempontjait szem elõtt tartva pedig energiaforrás-struktúraváltást kell elérni a hazai energetikai iparban. Ökológiai terhelésünk mérséklését csak a teljes társadalmi energiafelhasználás csökkentésével lehet elérni. Ezen célok eléréséhez jelentõs mértékû energiatakarékossági mozgalmat kell indítani, ösztönözni kell mind a lakosságot, mind az intézményi energiafelhasználást a megtakarítás irányába a fogyasztói magatartás befolyásolásán keresztül. Az államnak elõ kell segíteni, és ösztönözni kell az energiahatékonyság növelését és a megújuló energiaforrások terjedését és alkalmazását. A fosszilis tüzelõanyagot használó energiaszektor kibocsátásai az alábbi módon csökkenthetõk: – energiahatékonyság növelése (fajlagos energiafelhasználás-csökkentés); – energiatakarékosság növelése (energiafogyasztás csökkentés); – energiahatékonyság és energiatakarékosság növelését lehetõvé tevõ mûszaki feltételek biztosítása; – megújuló energia térnyerése; – energiaforrás-váltás, azaz az alacsony fajlagos kibocsátású energiaforrások fokozottabb alkalmazása. Az intézkedések végrehajtására közép és hosszú távú programok szükségesek. Az EU stratégiákkal és jogszabályokkal ösztönzi az energiahatékonyságot és energiatakarékosságot a tagállamaiban. A 2008 decemberében véglegesített uniós klíma- és energiacsomag a következõ kötelezõen végrehajtandó célokat (ún. 3x20-as célok) adja meg 1990-hez képest, 2020-ra: 20%-os ÜHG kibocsátás-csökkentés, 20%-os energiafelhasználás-csökkentés és a megújuló energiaforrásokból származó energia arányának 20%—os növelése. ezeket a célokat az EU a nemzetközi klímatárgyalások sikerétõl függetlenül, önálló vállalásként kívánja meg valósítani; a klímatárgyalások eredményessége esetén az ÜHG kibocsátás-csökkentés célszáma 20-ról 30%-ra nõhet. Hazánkban az energetikára vonatkozó közösségi célok eléréséhez már rendelkezésre áll az energiapolitika keretdokumentuma a Magyarország Energia Politikája 2008–2020-ig stratégia, valamint rész-stratégiák, mint a Nemzeti Energiahatékonysági Cselekvési Terv 2008–2016-ig, illetve Magyarország Megújuló Energiaforrás felhasználás növelésének stratégiája 2008–2020-ig. I. A NÉS-ben meghatározott energiahatékonyság, energiatakarékosság, hatásfok növelése érdekében:

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes